બીજી બાજુ ધોનીનો ટેસ્ટ રેકર્ડ જોઈએ તો તે ભારતનો સૌથી સફળ કેપ્ટન રહ્યો છે, પરંતુ વિદેશમાં ધોનીને પણ ક્યારેક જ જીત હાંસલ થઈ છે. ધોનીએ ૬૦ ટેસ્ટમાં ભારતનું નેતૃત્વ સંભાળ્યું છે. ભારતમાં ધોની ૩૦માંથી ૨૧ મેચ જીત્યો છે, પરંતુ વિદેશમાં રમાયેલી ૩૦માંથી ફક્ત છ ટેસ્ટમાં ધોની ટીમ ઇન્ડિયાને જીત અપાવી શક્યો છે. ધોનીએ ટેસ્ટની કેપ્ટનશિપ પણ એટલા જ માટે છોડી હતી, કારણ કે વિદેશી ધરતી પર ટીમ ઇન્ડિયા સતત હારી રહી હતી અને ટીમની ચારેતરફ ખૂબ ટીકાઓ થઈ રહી હતી.